recursal/SuperWikiNEXT-32B huggingface dataset:
Covox Speech Thing
**Covox Speech Thing** (eli **Covox plug**) oli henkilökohtaisten tietokoneiden rinnakkaisliitäntäporttiin kytkettävä yksinkertainen D/A-muunnin, joka mahdollisti digitaalisen äänen tuottamisen tietokoneesta. Covox Inc. myi laitetta vuonna 1986 noin 70 Yhdysvaltain dollarin hintaan.

Pian kuitenkin havaittiin, että laite on äärimmäisen yksinkertainen rakentaa kotioloissakin: Laitteen rakentamiseen tarvitaan vain kirjoitinportin liitin, RCA-plugi, 8 20Ω vastusta, 8 10Ω vastusta, sekä 20 kΩ ja 10 kΩ vastukset ja sopivia johtimia. Laite oli siis äärimmäisen halpa verrattuna sen aikaisiin PC-äänikortteihin. Sopivan hyvälaatuisista komponenteista rakennettuna adapteri tuotti varsin hyvää ääntä, joskaan se ei kirjoitinportin hitauden takia yltänyt aivan CD-levyjen tasolle, ja näytetarkkuus oli rajoitettu 8 bittiin. Haittapuolina äänikortteihin verrattuna oli mm. läpiviennin puute, eli kirjoitinta käytettäessä laite piti irrottaa (alkuperäisessä Covoxissa oli läpivienti, mutta vahvistin piti kuitenkin tulostettaessa kytkeä pois tuotettujen häiriöäänien takia), ja myös A/D-muuntimen puute, eli laitteella ei pysty digitoimaan ääntä. Siinä missä äänikortit soittavat äänidataa omatoimisesti muistista DMA:lla, Covoxin tapauksessa soittaminen oli tietokoneen suorittimen vastuulla (tyypillisesti kellokeskeytyksessä), mikä kulutti huomattavasti enemmän suoritinaikaa.

Adapteri säilyi erityisesti demoskenen suosiossa pitkälle 1990-luvulle. Monissa trackereissa, kuten esimerkiksi Scream Trackerissa, on tuki Covoxille.
**Qalyub** (arab. قليوب‎, *Qalyūb*) on kaupunki Egyptin Qalyubiyyan maakunnassa Kairon pohjoispuolella. Kaupunki oli 1800-luvun loppupuoliskolle saakka Qalyubiyyan hallinnollinen keskus.

Maantiede
---------

Qalyub sijaitsee Egyptin al-Qalyubiyyan maakunnassa Ala-Egyptin alueella noin 15 kilometriä Kairosta pohjoiseen Niilin itäpuolella. Se on oman piirikuntansa (*markaz*) hallinnollinen keskus.

Qalyubin kautta kulkee rautatie Kairosta Aleksandriaan. Kaupungin varsinainen keskusta on noin kilometrin rautatieaseman länsipuolella. Rautatien haara kulkee kohti Zagazigia. Kaupungista on yhteys myös Kairon ja Aleksandrian väliselle moottoritielle. Kaupungissa on kuusi moskeijaa. Kaupungin niin sanottu suurmoskeija Džami al-Zaynabi on peräisin 1100-luvulta.

Historia
--------

Kaupungin nykyinen nimi Qalyub on johdettu kreikankielisestä nimestä *Kalliope* (*Καλλιοπε*). Muutaman kilometrin päässä kaakossa sijaitsee muinainen Heliopolis. Muinaisen kaupungin raunioita käytettiin ilmeisesti Qalyubin kaupungin rakennusten rakennusmateriaalina. Johannes Nikiulainen mainitsee paikan kirjoittamassaan kronikassa Egyptin muslimivalloituksen yhteydessä. Johanneksen mukaan Amr Ibn al-As ylitti paikalla olleen kanavan rakennuttamalla sillan ja sai näin vallattua alueen muut kaupungit.

Kaupunki kärsi huomattavasti Egyptin mamelukkien kausilla esimerkiksi verotuksen ja ryöstelyjen kautta. Koska Qalyub sijaitsi lähellä pääkaupunkia, siihen vaikuttivat usein myös maan sisäiset levottomuudet. 1400-luvun alussa sen kuvailtiin olevan osittain raunioina. Toisaalta se oli kauttakulkupaikka esimerkiksi Kairoon matkustaville lähetystöille. Sen kautta saapui esimerkiksi osmanien lähettiläitä. Arabit hävittivät kaupunkia Egyptin viimeisen itsenäisen mamelukkisulttaanin Tumanbein ja osmanisulttaani Selim I:n sodan aikana.

Kaupungin myöhempään kehitykseen vaikuttivat etenkin al-Šawarabi-suvun jäsenet. Suku sai lähiseudulta huomattavia maaomaisuuksia ja sen jäsenet rakennuttivat esimerkiksi moskeijan ja seraljin kaupunkiin. He myös hoitivat al-Qalyubiyyan maakunnan kuvernöörien (*šhaik al-arab*) virkaa. Muhammad Ali rakennutti Qalyubiin puuvillatehtaan, sekä armeijan tukikohdan. Qalyub oli Qalyubiyyan hallinnollinen keskus vuoteen 1871 saakka, jolloin khediivi Ismail siirrätytti keskuksen nykyiseen Banhaan. Vuonna 2006 51 henkilöä kuoli Qalyubissa junien yhteentörmäyksessä.

Väestö
------

Qalyubin asukasluku oli vuonna 2006 yhteensä 107 303. Sen asukkaat ovat pääasiassa muslimeja.

Lähteet
-------

1. 1 2 3 4 5 6 7 8  C.E. Bosworth, E. van Donzel, B. Lewis and Ch. Pellat, Assisted by C. Dumont ja M. Paterson: *Encyclopaedia of Islam, Volume IV (Iran-Kha)*, s. 514-515. BRILL, 1998. ISBN 9789004057456. (englanniksi)
2. 1 2 3  Qalyūb Encyclopaedia Britannica. Viitattu 24.2.2022. (englanniksi)
3. ↑  Egyptian train crash kills 51 *The Guardian*. Viitattu 24.2.2022. (englanniksi)
**Air Livonia** (ICAO: **LIV**, kutsukoodi: **LIVONIA**) oli virolainen lentoyhtiö, joka operoi säännöllistä liikennettä pääasiassa Pärnusta Viron saarille. Yhtiön kotikenttänä toimi Pärnun lentoasema.

Historia
--------

Yhtiö perustettiin vuonna 1994 nimellä **Baltic Aeroservice**. Se vuokrasi kaksi An-2-konetta Estonian Airilta ja aloitti reittilennot Pärnun ja Kihnun välillä 17. huhtikuuta 1995. Lisäksi yhtiö lensi Pärnusta Ruhnuun ja Kuressaareen.

Laivastoa täydentämään Baltic Aeroservice hankki suurempia An-28-koneita, ja reittilennot konetyypillä alkoivat 11. helmikuuta 1996. Uutena reittinä verkostoon tuli 6. marraskuuta 1996 Kuressaare–Tallinna. Yhtiön nimi vaihtui Air Livoniaksi noin vuosina 1996–1997. Se hankki lisää koneita vuokrakoneita korvaamaan vuosina 1999 ja 2000.

Talvikauden lennot Kihnuun olivat Pärnumaan maakunnan rahallisesti tukemia. Air Livonia teki lennoista joulukuussa 2003 viisivuotisen sopimuksen, mutta lokakuussa 2005 yhtiön omistaja Ants Aringo ilmoitti haluavansa purkaa sopimuksen etuajassa. Syynä tähän oli se, että Pärnumaan maksama tukisumma ei ollut noussut samassa suhteessa polttoaineen hinnan ja muiden kulujen kanssa. Maakunnan hallitus ja Air Livonia sopivat lopulta, että yhtiö jatkaa lentoja 30. huhtikuuta 2006 asti.

Helmikuussa 2006 Air Livonia ilmoitti nousseiden toimintakulujen vuoksi lopettavansa lennot Kihnun sopimuksen päätyttyä 30. huhtikuuta 2006.

Reittikohteet
-------------

Vuonna 2003 Air Livonia lensi seuraavia reittejä:

* Pärnu – Ruhnu – Kuressaare
* Pärnu – Kihnu (ei lentoja kesäisin)
* Tallinna – Kärdla

Laivasto
--------

Air Livonian Antonov An-28
Air Livonia käytti toimintansa aikana seuraavia lentokoneita:

* 1 Antonov An-2R
* 4 Antonov An-28

Lähteet
-------

1. ↑  Tere tulemast  2004. Air Livonia.  Arkistoitu 12.3.2005. Viitattu 29.7.2019. (viroksi)
2. 1 2  Paluoja, Silvia: Air Livonia otsus ootab kompromissi  4.10.2005. Pärnu Postimees. Viitattu 29.7.2019. (viroksi)
3. 1 2  Ajalugu  2003. Air Livonia.  Arkistoitu 8.6.2003. Viitattu 29.7.2019. (viroksi)
4. 1 2  Paluoja, Silvia: Kihnut ühendab mandriga õhuteed pidi ikka Air Livonia  20.10.2005. Pärnu Postimees. Viitattu 29.7.2019. (viroksi)
5. ↑  Tuul, Harry: Air Livonia lõpetab regulaarlennud Ruhnu ja Kihnu liinil  2.2.2006. Äripäev. Viitattu 29.7.2019. (viroksi)
6. ↑  Liinilennud  2003. Air Livonia.  Arkistoitu 8.6.2003. Viitattu 29.7.2019. (viroksi)
7. ↑  Air Livonia Russianplanes.net. Viitattu 29.7.2019. (venäjäksi)
**Derrick Crayton** (s. 7. toukokuuta 1975) on yhdysvaltalainen koripallovalmentaja ja entinen koripalloilija, joka valmentaa suomalaisen Korikobrien organisaatiossa.

Pelaajaura
----------

Yliopistotasolla University of Arkansas at Little Rockia edustanut Crayton pelasi ammattilaisena eri puolilla maailmaa. Suomessa hän edusti kolmea eri seuraa, joista BC Nokiaa Suomen pääsarjassa kaudella 2001–2002 18,3 pisteen ja 8,6 levypallon ottelukohtaisilla keskiarvoilla.

Valmennusura
------------

Valmentajaurallaan Crayton on valmentanut suomalaisseurojen lisäksi palestiinalaisia seurajoukkueita voittaen joukkueineen Palestiinan mestaruuden ja Palestiinan maajoukkuetta. Suomessa Crayton nosti Forssan Koripojat Korisliigaan, minkä lisäksi hän on valmentanut Äänekosken Huimaa ja toiminut lapualaisen Korikobrien valmennusryhmässä. Kauden 2013–2014 alussa Korikobrien päävalmentaja Terence Stansbury erotettiin tehtävästään, ja Crayton toimi kauden loppuun saakka joukkueen päävalmentajana.

Saavutukset
-----------

* Palestiinan mestaruus 2011

Lähteet
-------

* Derrick Crayton (Arkistoitu – Internet Archive) baskethotel.com

### Viitteet

1. ↑   (Arkistoitu – Internet Archive)
2. ↑  baskethotel.com
3. ↑
4. ↑
5. ↑   (Arkistoitu – Internet Archive)
6. ↑
Euroopassa käytettyjen näppäimistöjen asettelu
  QWERTZ
  QWERTY
  AZERTY
  Kansallinen asettelu (Turkki FGĞIOD, Latvia ŪGJRMV, Liettua ĄŽERTY)
  Ei-latinalainen asettelu
**QWERTZ** tai **QWERTZU** on yksi yleisimmistä kirjoituskonetyyppisten näppäimistöjen asetteluista. Sitä käytetään pääosin Keski-Euroopan maissa lukuun ottamatta Puolaa, jossa QWERTY-asettelu on suuremmassa suosiossa. Asettelun nimi tulee QWERTZ-tyyppisten näppäimistöjen ensimmäisistä kirjaimista vasemmalta oikealle; *Q*, *W*, *E*, *R*, *T* ja *Z*. Huomattavin ero QWERTZ- ja QWERTY-asetteluissa on se, että QWERTZ-asettelussa "Y" on samalla paikalla kuin "Z" QWERTY-asettelussa.

Kuvia
-----

CommonsCommons
Wikimedia Commonsissa on kuvia tai muita tiedostoja aiheesta **QWERTZ**.
* Saksassa ja Itävallassa käytetty QWERTZ-tyyppinen näppäimistö.Saksassa ja Itävallassa käytetty QWERTZ-tyyppinen näppäimistö.
* Sveitsissä käytetty QWERTZ-tyyppinen näppäimistö.Sveitsissä käytetty QWERTZ-tyyppinen näppäimistö.
* Sloveniassa, Serbiassa, Montenegrossa, Kroatiassa ja Bosnia-Herzegovinassa käytetty QWERTZ-tyyppinen näppäimistö.Sloveniassa, Serbiassa, Montenegrossa, Kroatiassa ja Bosnia-Herzegovinassa käytetty QWERTZ-tyyppinen näppäimistö.
* Unkarissa käytetty QWERTZ-tyyppinen näppäimistö.Unkarissa käytetty QWERTZ-tyyppinen näppäimistö.
* BlackBerry Torchin QWERTZ-näppäimistö.BlackBerry Torchin QWERTZ-näppäimistö.
* Vanhan sveitsiläisen kirjoituskoneen QWERTZ-näppäimistö.Vanhan sveitsiläisen kirjoituskoneen QWERTZ-näppäimistö.

Katso myös
----------

* QWERTY
* AZERTY

Lähteet
-------

* The Ultimate Guide to Computer Keyboards Around the World (englanniksi)
Englanti (valkoisissa peliasuissa) ottelussa Uutta-Seelantia vastaan 2006
**Englannin rugby union -maajoukkue** on Englannin kansallinen Rugby union -joukkue. Se pelasi ensimmäisen kansainvälisen ottelunsa jo vuonna 1871. Kotiottelunsa Englanti pelaa Lontoossa sijaitsevalla Twickenham Stadiumilla.

Maailman parhaisiin rugbymaihin kuuluva Englanti voitti vuonna 2003 tähän asti ainoan maailmanmestaruutensa kukistettuaan finaalissa Australian 20–17. Loppuottelun häviävänä osapuolena joukkue on ollut vuosien 1991, 2007 ja 2019 kisoissa.

Englanti on voittanut Six Nations Championshipin mestaruuden 40 kertaa, sijoittunut toiseksi 32 kertaa ja kolmanneksi 19 kertaa (vuoteen 2019 mennessä).

Englanti oli toukokuussa 2020 kansainvälisen rugbyliitto IRB:n rankingissa kolmannella sijalla.

Arvokisat
---------

### MM-kisat

* 1987: *Puolivälierissä*
* 1991: *Hopeaa*
* 1995: *Neljäs*
* 1999: *Puolivälierissä*
* 2003: **Maailmanmestaruus**
* 2007: *Hopeaa*
* 2011: *Puolivälierissä*
* 2015: *Karsiutui alkulohkon jälkeen*
* 2019: *Hopeaa*

Lähteet
-------

* Englannin rugbymaajoukkueen saavutukset the-sports.org-sivustolla (englanniksi)

### Viitteet

1. ↑  World Rankings *worldrugby.org*.  9.3.2020.  Arkistoitu 11.5.2016. Viitattu 10.5.2020. (englanniksi)

Rugbyn maailmanmestarit
*1987* Uusi-Seelanti Uusi-Seelanti | *1991* Australia Australia | *1995* Etelä-Afrikka Etelä-Afrikka | *1999* Australia Australia | *2003* Englanti Englanti | *2007* Etelä-Afrikka Etelä-Afrikka | *2011* Uusi-Seelanti Uusi-Seelanti | *2015* Uusi-Seelanti Uusi-Seelanti

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Air Manilan lento 702** oli Air Manilan tilauslento Wake Islandilta Guamin kautta Manilaan. Lennolla 4. kesäkuuta 1976 käytetty Lockheed L-188A Electra syöksyi maahan lähellä Aganan merivoimien lentotukikohtaa Guamilla moottorivikaa seuranneen miehistön virheen vuoksi. Kaikkien lennolla olleiden 45 ihmisen lisäksi yksi ihminen sai surmansa maassa, ja kaksi loukkaantui.

Tapahtumat
----------

Lento 702 lähti Wake Islandilta kello 9.09 paikallista aikaa (21.29 GMT) ja saapui Guamille kello 12.11 (2.11 GMT). Matkustajat nousivat koneesta, ja koneen moottorin numero 2 potkurin lepuutusmekanismia huollettiin. Matkustajat nousivat takaisin koneeseen, ja miehistö käynnisti kaikki neljä moottoria ilman vaikeuksia. Lähtökiidon aikana moottori numero 3 sammui. Kapteeni päätti jatkaa lentoonlähtöä, vaikka päätöksentekonopeutta ei vielä ollut saavutettu ja lentoonlähdön olisi siten voinut turvallisesti keskeyttää.

Koneen noustessa ilmaan tai heti sen jälkeen moottorin numero 3 potkuri lepuutettiin. Kone nousi noin 30 metrin korkeuteen lentäen oikealle kallistuneena. Miehistö nosti laskutelineet ja veti laskusiivekkeet sisään. Kone menetti tällöin vakautensa, sen nokka nousi ylös ja se osui nousevaan maastoon nokka ylhäällä noin 1,3 kilometrin päässä kiitotiestä.

Koneen perä raahautui maata pitkin noin 70 metriä, minkä jälkeen kone törmäsi lentoaseman verkkoaitaan, ylitti sen toisella puolella olevan tien ja syttyi tuleen. Se pysähtyi noin 1,5 kilometrin päähän kiitotiestä. Kaikki 33 matkustajaa ja 12 miehistön jäsentä saivat onnettomuudessa surmansa. Lisäksi kone osui tietä ylittäessään autoon, jonka kuljettaja menehtyi. Onnettomuuspaikan lähellä kotinsa ulkopuolella seisseet äiti ja poika saivat pahoja palovammoja palavan polttoaineen lämmöstä ja loukkaantuivat pahoin lentävien romun kappaleiden osuttua heihin.

Onnettomuuden syyt
------------------

Onnettomuustutkinnassa todettiin, että miehistö veti laskusiivekkeet sisään liian aikaisin koneen lentäessä kolmella moottorilla. Laskusiivekkeiden vetäminen sisään johti nousukyvyn menetykseen, ja kone ei ollut vielä ehtinyt nousta riittävän korkealle ylittääkseen ympäröivän maaston. Lisäksi onnettomuuden syntyyn vaikutti kapteenin päätös jatkaa lentoonlähtöä yhden moottorin sammuttua.

Lähteet
-------

1. 1 2 3 4 5  Accident description Aviation Safety Network. Viitattu 16.12.2018. (englanniksi)
**Lawrence Gene Fullmer** (21. heinäkuuta 1931 – 27. huhtikuuta 2015) oli yhdysvaltalainen ammattilaisnyrkkeilijä.

Ura
---

Fullmer syntyi mormoniperheeseen Utahiin. Hän ryhtyi nyrkkeilyammattilaiseksi vuonna 1951, vain kuukautta ennen 20-vuotissyntymäpäiväänsä. Kuudestatoista ensimmäisestä ammattilaisottelustaan hän voitti neljätoista tyrmäyksellä. Ammattilaisuran alkupään otteluihin mahtui myös mm. pistevoitto tulevasta keskisarjan maailmanmestarista Paul Penderistä. Vuonna 1956 Fullmer voitti Rocky Castellanin, Gil Turnerin (jolle tosin edellisessä ottelussa oli kärsinyt ammattilaisuransa ensimmäisen tappion) ja Ralph "Tiger" Jonesista ja pääsi seuraavan vuoden tammikuussa iskemään mestaruudesta. 

2. tammikuuta 1957 New Yorkin Madison Square Gardenissa käydyssä keskisarjan maailmanmestaruusottelussa Fullmer kohtasi silloisen hallitsevan mestarin Sugar Ray Robinsonin. Ottelu kesti täydet 15 erää ja voitto meni kaikin tuomariäänin väsymättömästi iskujaan jaelleelle Fullmerille. Uusintakohtaamisessa Robinsonin kanssa saman vuoden toukokuussa Fullmer menetti mestaruutensa Robinsonin tyrmättyä hänet vasemmalla koukulla viidennessä erässä. Kaksi vuotta myöhemmin 28. elokuuta 1959 Fullmer otti nimiinsä avoimena olleen NBA:n keskisarjan mestaruuden voitolla Carmen Basilioa vastaan 14. erässä teknisellä tyrmäyksellä. Samaan aikaan Robinson menetti mestaruutensa Paul Penderille, joka kuitenkin ehti lopettaa ennen kuin ehti kohdata Fullmeria mestaruusottelussa.

Fullmer puolusti NBA-titteliään Spider Webbiä, Joey Giardelloa (ratkaisematon) ja Basiliota vastaan, sekä kahdesti Robinsonia vastaan ensimmäisen kohtaamisen päätyttyä ratkaisemattomaan ja toisessa kaikin tuomariäänin saavutetulla voitolla, sekä Benny Paretia vastaan. Hänen valtakautensa päättyi 23. lokakuuta 1962 15-eräisen ottelun päätteeksi kärsittyyn tappioon Dick Tigerille WBA-liiton maailmanmestaruusottelussa. Fullmerin ja Tigerin uusintakohtaaminen seuraavana vuonna päättyi ratkaisemattomaan, ja kolmannen ja Fullmerin uran viimeiseksi jääneen ottelun, jossa panoksena oli myös WBC-mestaruus, hän hävisi seitsemännessä erässä teknisellä tyrmäyksellä valmentaja Merv Jensenin pyydettyä tuomaria lopettamaan kamppailun.

Myös Gene Fullmerin veljet Don Fullmer ja Jay Fullmer olivat nyrkkeilijöitä.

Fullmer valittiin nyrkkeilyn Hall of Fameen vuonna 1991.

Lähteet
-------

* IBHOF / Gene Fullmer (Arkistoitu – Internet Archive)
* Ammattilaisottelutilastot BoxRec-tietokannassa

### Viitteet

1. ↑
2. ↑
**Danièle Dupré** (16. marraskuuta 1938 Le Havre, Ranska – 24. marraskuuta 2013 Le Havre, Ranska) oli ranskalainen laulaja. Dupré edusti Luxemburgia vuoden 1957 Eurovision laulukilpailussa kappaleella "Amours mortes (tant de peine)", joka sijoittui kilpailussa neljänneksi.

Dupré näytteli nimettömässä sivuosassa Michel Boisrondin ohjaamassa vuoden 1957 elokuvassa *Pariisitar*. Hän vetäytyi musiikkimarkkinoilta vuonna 1958, koska rock oli vallannut liikaa tilaa musiikkialalla. Laulajanuran jälkeen Dupré työskenteli sisustussuunnittelijana.

Diskografia
-----------

### Albumit

* *I Remember Paris Volume 3*

### EP:t

* *Merci Mon Dieu* (1957)
* *2 - Mon Vieux Marin* (1957)
* *3 - Paris Java* (1957)
* *4 - Tequila* (1958)
* *5 - Tu Me Donnes (Come Prima)* (1958)
* *Mon Coeur Est Un Violon*

### Singlet

* *Mon Seul Ami / Mon Coeur Est Un Violon* (1954)
* *Paris Java / Le Bal Des Truands* (1957)
* *Marjolaine / Nelly Lamour* (1957)
* *Come Prima* (1958)
* *Cette Garce De Vie / À Tous Les Coins De Rue*

Lähteet
-------

1. ↑  Danièle Dupré *eurovision.tv*. Viitattu 16.3.2022.
2. ↑  Danièle Dupré Eurovision Spain
3. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
Englanti ja Wales (punaisella)
Englannin lippu
Walesin lippu
**Englanti ja Wales** ovat Yhdistyneen kuningaskunnan osia, jotka Englannin kuningaskunnan perillisinä jakavat saman lakijärjestelmän, joten ne muodostavat tässä mielessä yhteisen oikeudellisen kokonaisuuden. Tämä kokonaisuus muistuttaa jossakin määrin osavaltiota, joskaan Yhdistynyt kuningaskunta ei varsinaisesti ole liittovaltio. Lakien osalta Englanti ja Wales on vuonna 1707 unionisopimuksella Ison-Britannian kuningaskuntaa perustettaessa lakkautetun Englannin kuningaskunnan seuraaja.

Yhdistyneen kuningaskunnan muilla osilla, kuten Skotlannilla ja Pohjois-Irlannilla, on oma lakijärjestelmänsä.

Wales ja Englanti yhdistyivät saman monarkin alle Rhuddlan-asetuksen myötä vuonna 1284. Tuolloin Walesin lakijärjestelmä muokattiin yhteensopivaksi Englannin kanssa (niin sanottu *Laws in Wales Acts 1535–1542*). Lainsäädännössä viittaus Englantiin ei kuitenkaan käsittänyt Walesia. Myöhemmin tämä muutettiin (niin sanottu *Wales and Berwick Act 1746*) siten, että kaikki viittaukset Englantiin käsittävät myös Walesin ja Berwick-upon-Tweedin alueet. Vuonna 1967 tämäkin muutettiin ja nykyiset lait käyttävät sanamuotoa "Englanti ja Wales" yhtenä kokonaisuutena.

Englannin ja Walesin yhtenäisyys tulee esille myös siinä, että mailla on esimerkiksi yhteinen krikettimaajoukkue, mutta Skotlannilla on urheilussa yleensä oma joukkueensa. Englannilla ja Walesilla on kuitenkin omat jalkapallo- ja rugby union -maajoukkueensa. 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Katalonia
* Israel
* Yhdysvallat

 |
|  |
| Tieteilijät | 
* CiNii

 |

 |
**Englanninhirvikoira** (*English Staghound*) on sukupuuttoon kuollut englantilainen koirarotu.

Ulkonäkö
--------

Hirvikoiria Englannista North Devonista vuodelta 1826.
Englanninhirvikoira oli kookas ja raskasrakenteinen. Keskimääräinen säkäkorkeus oli 69 cm.

Alkuperä
--------

Englanninhirvikoira polveutui mitä todennäköisimmin talbot houndista ja vihikoirasta, jotka saapuivat Britanniaan 1000-luvulla normannien mukana. Se oli englanninkettukoiran edeltäjä, jota käytettiin hirven metsästykseen. Kun hirvimetsät hupenivat ja metsästäjät siirtyivät ketunajoon, kettukoirat lisääntyivät ja hitaat, kookkaat vanhanajan hirvikoirat ajautuivat sukupuuton partaalle. Essexissä tiedetään metsästetyn hirvikoirien avulla vuoteen 1805 asti ja kuninkaallisen ajueen vuoteen 1814 asti. Näiden päivämäärien jälkeen tiedetään vain yhden hirvikoira-ajueen selviytyneen: Devonin ja Somersetin, joka muodostui jo Elizabeth I:n aikoina. Lopulta tämä viimeinenkin ajue laitettiin myyntiin vuonna 1825. Suurin osa kyseisistä koirista päätyi kanaalin yli Ranskaan, missä ne hävitettiin rabies-uhan takia.

Ennen tätä rodun "joukkotuhoa" kuuluisa metsästävä pastori Jack Russell hankki itselleen kolme hirvikoira-narttua, toivoen voivansa pelastaa rodun. Epäonnistuneena tehtävässään hän antoi ne ystävälleen, joka vei ne Swansean lähellä sijainneeseen kenneliin. Siellä niitä käytettiin paikallisen walesilaisen ajokoirarodun walesinkettukoiran jalostamiseen.

### Etymologia

Englanninhirvikoiraa kutsuttiin myös nimellä *Devonshire Staghound* ("devonshirenhirvikoira").

Lähteet
-------

1. 1 2 3  Morris, Desmond. *Dogs - The Ultimate Dictionary of Over 1000 Dog Breeds*, s. 49-50. Trafalgar Square, 2008: North Pomfret, Vermont.
2. ↑  Hancock, David. *Hounds - Hunting by Scent*, s. 41. The Crowood Press: Ramsbury, Marlborough, Wiltshire, 2014. ISBN 978-1-84797-601-7.
**Hufin kieli** (hufiksi *hūf ziv*) on Pamirin ylängöllä asuvien hufien puhuma iranilainen kieli.

Kieli on saanut nimensä Pandžiin laskevan Hufendz-joen muodostamasta Hufin laaksosta, joka sijaitsee Tadžikistaniin kuuluvalla Vuoristo-Badahšanin autonomisella alueella. Väestönlaskennoissa hufin puhujia ei ole rekisteröity. Vuonna 1980 heitä arvioitiin olleen noin 1 200 henkeä.

Hufi kuuluu šugnanilais-rušanilaisiin kieliin, jotka yhdessä jazguljamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään. Lähin sukukieli on rušani. Eräät kielitieteilijät pitävät hufia sen murteena.

Hufin kieli toimii hufien suullisen kanssakäymisen välineenä. Kirjakielenään hufin puhujat käyttävät tadžikkia. Viime aikoina on laadittu lisämerkeillä täydennetty kyrillinen kirjaimisto, joka mahdollistaa hufin kirjallisen käytön.

Lähteet
-------

1. ↑  *Jazyki Rossijskoi Federatsii i sosednih gosudarstv. Tom III*, s. 327–328. Moskva: Nauka, 2005. ISBN 5-02-011237-2.
Lannepisto wikipedistille
**Lannepisto** eli **lumbaalipunktio** on keskeinen aivojen lääketieteellinen tutkimustoimenpide, joka suoritetaan yleensä neurologiselle potilaalle. Käytännössä se otetaan ohuella neulalla puhdistetun ihon läpi alimmista lannerangan selkänikamaväleistä, jonne selkäydin ei ulotu. Tutkimuksella selvitetään, onko selkäydinnesteessä eli likvorissa verta tai onko sen proteiini- tai hiilihydraattikoostumus poikkeava. Tärkeä on mahdollisten bakteerien olemassaolo ja herkkyys antibiooteille. Myös vasta-aineita voidaan määrittää. Potilas on istuallaan tai kylkimakuulla selkä köyryasennossa piston aikana. Pistoskohta on mahdollista puuduttaa, jos epäillään ettei puudutuspiikki tee kipeämpää kuin itse pistos. Tosin pistäjä voi osua alaraajoihin tai sukuelimiin menevään hermotukseen, mikä käy hetkellisesti kipeästi. Ikävämpi sivuvaikutus on suhteellisen yleinen lumbaalipäänsärky, joka tulee osalle potilaista. Tämän voi hoitaa veripaikalla, jos se jatkuu pitkään. Mikäli aivopaine on koholla, lumbaalipunktiota ei tehdä, jottei aivokudos lähde hernioitumaan eli liikkumaan kallosta ulos. Tämän vaaran lääkäri eliminoi tutkimalla silmänpohjat, joista mahdollisen aivopaineen nousun voi havaita. Vastasyntyneillä punktiota ei voi tehdä lanteeseen, koska heillä selkäydin ulottuu sinne asti, vaan tutkimus tehdään niskakuopasta*lähde?*. Joillakin henkilöillä on joko selän kulumasta tai leikkauksesta johtuen mahdotonta suorittaa tutkimusta normaalilla tavalla.

Lähteet
-------

1. ↑  Riitta Danielsson-Ojala: Lumbaalipunktio (lannepisto) *Ohjepankki: Tietoa sairauksista ja hoidosta*.  7.7.2011. Varsinais-Suomen sairaanhoitopiiri.  Arkistoitu 30.12.2016. Viitattu 30.12.2016.
2. ↑  Kimberly S. Johnson, Daniel J. Sexton: Lumbar puncture: Techniques, indications, contraindications and complications in adults *UpToDate*.  2016. Viitattu 30.12.2016.
**Gestuno** on keinotekoinen, kansainvälinen viittomakieli. Aloite kansainvälisestä viittomakielestä tehtiin Kuurojen Maailmankongressissa 1951. Tarkoitus oli tehdä esperanton kaltainen yleiskieli, jonka avulla eri viittomakieliä käyttävät kuurot voisivat kommunikoida keskenään.

Vuonna 1973 komitea loi kansainvälisten viittomien järjestelmän pohjan. Se valitsi selkeimpiä viittomia eri viittomakielistä, jotta kieli olisi helppo oppia. Vuonna 1975 komitea julkaisi sanakirjan, jossa on noin 1 500 viittomaa.

Gestunossa ei ole tarkkaan määriteltyä kielioppia, eli se ei ole varsinaisesti kieli. Gestunolla on tarkoitus pystyä kommunikoimaan käyttäen minkä tahansa viittomakielen kielioppia. 

Varsinkin 1980-luvulla gestuno antoi pohjan kansainvälisen viittomisen synnylle. Kansainvälinen viittominen on pieni kokoelma yleisesti tunnettuja viittomia ja yksinkertaista kielioppia, jota ei ole koskaan varsinaisesti kirjoitettu muistiin. Alkuperäisen gestunon käyttö on nykyään lähestulkoon olematonta.

Lähteet
-------

* Lapiak, Jolanta: Gestuno (a.k.a International Sign Language) Handspeak.com. Viitattu 21.12.2016. (englanniksi)

Keinotekoiset kielet
afrihili | babm | basic english | borduuri | budinos | dothraki | dunia | ekspreso | esperanto | esperanto II | europanto | fasala | gestuno | glosa | hutt | ido | interlingua | interlingue | interslaavi | ithkuil | klingon | kotava | latino sine flexione | lingua franca nova | loglan | lojban | loxian | mondlango | neo | novial | pandunia | quenya | sindar | slovio | solresol | sona | syldaavi | talossa | toki pona | uuskieli | volapük kansainvälinen apukieli – taidekieli – suunnitelmakieli – luettelo keinotekoisista kielistä
**Lanneveden työväentalo** on Saarijärvellä Lanneveden kylässä sijaitseva työväentalo, joka on rakennushistoriallisesti arvokas. Talo edustaa työväentalorakentamiselle ominaista rakennustyyppiä.

Työväentalon omistaa Lanneveden työväenyhdistys ry, joka myös vuokraa taloa erilaisiin tilaisuuksiin.

Historia
--------

Työväenyhdistys on perustettu Saarijärven Lannevedelle vuonna 1916 nimellä Lanneveden ja Summasjärven työväenyhdistys. Vuonna 1917 talollinen Matti Hänninen myi yhdistykselle tontin yhden markan nimellisestä kauppahinnasta. Vuonna 1918 ostettiin metsäherra Branderilta kruunun maalta kulovalkean vahingoittamia puita rakennustarpeiksi. Jäseniltä kerättiin rahaa rakennusrahastoon. Talo on rakennettu talkoilla, ja se valmistui vuonna 1919. Vuonna 1920 juhlasaliin rakennettiin rossilaipio ja kulissit aaltopahvista.

Talo on peruskorjattu vuonna 1938. Vuonna 1957 uusittiin katto ja rakennettiin ulkorakennukset. Myös keittiön ja kamarin ikkunat uusittiin. Vuonna 1960 vuorattiin salin seinät. Vuonna 1969 maalattiin talon ulkoseinät lahonestomaalilla.

Rakennus
--------

Talo on hirsirunkoinen ja vuoraamaton. Katteena ollut päre on vaihdettu vuonna 1958 tiileen. Vuoraamattomat sisäseinät on vuonna 1955 peitetty kuitulevyillä. Sisäkatto on paneelia. Ulko-ovi on muutettu vuonna 1955. Talossa on uunilämmitys. Vesijohto ja viemäri on asennettu vuonna 1966.

Talossa on juhlasali näyttämöineen, ravintola ja yhden huoneen ja keittiön asunto. Ulkorakennuksessa on puuvaja ja käymälät.

Toimintaa työväentalolla
------------------------

Talossa on järjestetty kokouksia ja nuorisotoimintaa. Nykyään taloa käyttävät enimmäkseen eläkkeensaajat, juhlijat ja kirpputorin pitäjät.

Lähteet
-------

1. 1 2 3  Andersson, Päivi: *Työväentalot Keski-Suomessa, inventointi*. Museoviraston raportti. Museovirasto, 1979. Teoksen verkkoversio.
2. ↑  Lanneveden Työväentalo *Lannevesi*.
3. 1 2 3  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
4. ↑  Leskelä, Anssi: *SDP:n työväentalot*. Työväen Sivistysliitto, 2018.
**Rotterdam School of Management, Erasmus University (RSM)** on Rotterdamissa sijaitsevan Erasmus-yliopiston (EUR) kauppakorkeakoulu. Koulu on tarjonnut liiketoiminnan kehittämis- ja johtamiskoulutusta vuodesta 1969 lähtien. RSM:llä on lisäksi toimistot Amsterdamin Zuidas-liiketoiminta-alueella sekä Taipeissa Taiwanissa.

RSM tarjoaa tutkimusta ja koulutusta kokoaikaisten BSc-, MSc- ja MBA-ohjelmien muodossa. Tarjontaan kuuluu lisäksi avoimia ohjelmia avainhenkilöille sekä räätälöityjä ohjelmia yrityksille. *lähde?*

RSM tarjoaa 1–3-vuotisia ohjelmia englanniksi ja hollanniksi. Alempiin koulutusohjelmiin (BSc & MSc) voivat hakea uudet opiskelijat niin Hollannista kuin ulkomailta. Executive Master- ja MBA-ohjelmat sopivat keski- ja ylemmän tason johtajille, joilla on jo aiempaa työkokemusta. Tavoitteena on reagoida ajankohtaisiin bisnes-aiheisiin vastaamalla organisaatioiden korkean luokan taidon tarpeeseen sekä johtamispätevyyteen.

Tutkimus
--------

RSM:n ja Erasmus School of Economics:n (ESE) tutkijat tuodaan yhteen Erasmus Research Institute of Managementissa (ERIM). ERIMin 350 tutkijaa tarjoavat tietoa yrityksille ja avainhenkilöille ja on myös RSM:n akateemisten ohjelmien käytössä. ERIM:ssä voi suorittaa tutkimuksen maisteriohjelman sekä useampia tohtoritutkintoja.

Alumni
------

RSM:n alumni-yhteisöön kuuluu noin 30 000 jäsentä maailmanlaajuisesti. RSM on perustanut useita toimialakohtaisia ryhmiä liiketoiminnan, alumnit ja tiedekunnan yhdistämiseksi. RSM:n alumnit saavat lisäksi 10 prosentin alennuksen valituista avoimista ohjelmista.

Sijoitukset ja akkreditoinnit
-----------------------------

RSM sijoittuu säännöllisesti maailman parhaiden koulutus- ja tutkimuslaitosten joukkoon. RSM:n ovat akkreditoineet AACSB, EQUIS ja AMBA -akkreditointielimet. Lisäksi, kaikki RSM:n nykyiset kandidaatti- ja maisteriohjelmat ovat yhden tai useamman kansainvälisesti tunnustetun akkreditointielimen tunnustamia.*lähde?*

Lähteet
-------

1. ↑  rsm.nl
2. ↑  rsm.nl/programmes Ohjelmat, Rsm.n.[vanhentunut linkki]
3. ↑  erim.eur.nl
4. ↑  rsm.nl/alumni

Aiheesta muualla
----------------

* RSM:n kansainväliset sijoitukset
Enid Lyons vuonna 1950
**Enid Muriel Lyons** (o.s. Burnell; 9. heinäkuuta 1897 – 2. syyskuuta 1981) oli australialainen poliitikko, joka oli ensimmäinen Australian edustajainhuoneeseen valittu nainen ja ensimmäinen nainen liittovaltion hallituksessa. Hän toimi kansanedustajana vuosina 1943–1951. Dorothy Tangney valittiin samana vuonna ensimmäisenä naisena Australian senaattiin kuin Lyons ensimmäisenä naisena edustajainhuoneeseen, mikä tekee heistä kaksi ensimmäistä naista Australian kaksikamarisessa parlamentissa. Lyons ja Tangley valittiin ensimmäisinä naisina maan parlamenttiin yli 40 vuotta sen jälkeen kun naisille oli myönnetty maassa vaalikelpoisuus vuonna 1902. 
 Ennen omaa poliittista uraansa hänet tunnettiin parhaiten Australian pääministerinä (1932–1939) ja Tasmanian pääministerinä (1923–1928) toimineen Joseph Lyonsin vaimona.

Lähteet
-------

1. ↑  Parliament of Australia: Enid Lyons
2. ↑  National Archives of Australia: Portrait of politician and women's rights activist, Enid Lyons
3. 1 2  National Museum of Australia: Enid Lyons
4. ↑  Parliament of Australia: Two parliamentary milestones for women— 75 years of women in the Commonwealth Parliament and Australia's 100th female senator


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Henkilöt | 
* Australia
* Australian Women's Register
* Trove

 |
|  |
| Muut | 
* SNAC

 |

 |
Englantilaisessa juridisessa perinteessä **erioikeusmääräys** (engl. *prerogative writ*) oli määräys, jonka tuomioistuin antoi monarkin valtaoikeuksiin nojaten. Nykyään nämä erioikeusmääräykset ovat tuomioistuinten omaan valtaan perustuvia määräyksiä niiden päätösten toimeenpanemiseksi ja oikeuden toteuttamiseksi. Erioikeusmääräyksiä nimitetään myös erityisiksi muutoksenhakukeinoiksi (engl. *extraordinary remedy*). Erioikeusmääräys on osoitettu toiselle tuomioistuimelle, viranomaiselle tai julkiselle virkamiehelle. Perinteiset erioikeusmääräykset ovat:

* *habeas corpus*
* *certiorari*
* *mandamus*
* *prohibition*
* *scire facias*
* *procedendo*
* *quo warranto*

Lähteet
-------

1. ↑  KYPROKSEN OIKEUSLAITOS JA TUOMIOISTUIMIEN VALTUUDET Euroopan komissio
2. ↑  Prerogative Writ *Free Legal Encyclopedia*. Net Industries. Viitattu 26.6.2011. (englanniksi)
3. ↑  Hill, Gerald N. ja Hill, Kathleen T.: Prerogative Writ *TheFreeDictionary*. Viitattu 26.6.2011. (englanniksi)
4. ↑  The Prerogative Writs *Buzzle.com*.  1.6.2011. Viitattu 26.6.2011. (englanniksi)
**Lehtojensuojelualue** on Suomessa yksityisen tai valtion tai kunnan maille perustettu suojelualue, jonka tarkoitus on suojella Suomessa harvinaista rehevää lehtoluontoa. Lehtojensuojelualueita alettiin perustaa vuonna 1992. Niiden pinta-ala on valtion mailla yhteensä 13 km². Lehtojen suojelualueita ryhdyttiin suunnittelemaan jo 1980-luvulla. Aloitteen
teki Suomen luonnonsuojeluliitto 1980. Sen jälkeen Varsinais-Suomen luonnonsuojelupiiri aloitti asiaan kuuluvat suunnitelmat maakunnassaan. Sitten Metsähallitus laajensi tällaisia kartoituksia. Vuodesta 1985 vuoteen 1988 ympäristöministeriön toimesta käsiteltiin näitä selvityksiä. Tämän jälkeen suunnitelman piiriin kuuluvien maanomistajien kanssa neuvoteltiin asiasta
ja asioita hoitivat lääninhallitukset ja metsäkeskus Tapio. Ennen lehtojensuojelualueiden perustamista hallitus teki periaatepäätöksen lehtojensuojeluohjelmasta 1989.

Lehdoissa elää huomattava osa Suomen metsien uhanalaisista lajeista. Joillakin lehtoalueilla esiintyy erityisiä lajipopulaatioita, jotka ovat rajautuneet varsin pienelle alueelle.

Utsjoella sijaitseva Tsieskuljoen lehtojensuojelualue on Suomen pohjoisin lehtojensuojelualue, missä on aluskasvillisuudessa väinönputkea sekä hiirenporrasta ja kotkansiipeä ja muita sanikkaisia. Vanhankosken lehtojensuojelualue sijaitsee lähellä Huittista. Alueela on lahopuita, joissa jotkut lintulajit pesivät. Alueella esiintyviä kasveja ovat tuomi ja linnunsilmä. Siellä esiintyy myös lehtokerttuja ja useita perhoslajeja, kuten hopeatäplät, auroraperhonen ja sinisiipi. Peräpohjolassa Kaihuanvaaran alueella on vanhojen metsien suojelualueen lisäksi lehtojensuojelualue, joka on 13 hehtaarin kokoinen. Alueen suuntaan pääsee sienipolkua pitkin. Alueella on lähteikkö ja siellä esiintyviä harvinaisia kasveja ovat hoikkarölli, lehtotähtimö ja norjanjäkkärä. Puusto on enimmäkseen kuusia, mutta paikoin esiintyy enimmäkseen lehtipuita, muun muassa tuomea.

Lehtojensuojeluohjelman piiriin kuuluvia alueita on enimmäkseen Etelä- ja Lounais-Suomessa ja osa sijaitsee Oulun ja Lapin lääneissä. Valtion mailla olevia lehtojensuojelualueita ovat metsäalueet, jotka ovat nimeltään Vasaikko, Karpanmäki, Karkali ja Sinivuori.

Lähteet
-------

1. ↑  Metsähallitus, luonnonsuojelu: *Suomen luonnonsuojelualueet*, s. 24. , 1997. ISBN 951-53-0883-6.
2. ↑  Pekka Borg: *Lehdot*, s. 264-265. Karisto, 2008. ISBN 978-952-92-3663-3.
3. ↑  Lehdot-metsäluontoa runsaimmillaan *Metsä forest*. Viitattu 24.4.2022.
4. ↑  Olli Järvenkylä: Utsjoella Suomen pohjoisin lehtojensuojelualue *Reppuretki*.
5. ↑  Vanhankosken lehtojensuojelualue  2022. Myhuittinen. Viitattu 19.6.2022.
6. ↑  Kaihuanvaaran ja Kivaloiden luonto *Luontoon.fi*.  2022. Metsähallitus. Viitattu 19.6.2022. [vanhentunut linkki]
7. ↑  Matti Valta, Irene Routio: "Suojelu", *Katoavat lehtomme*, s. 38. Helsinki: Otava, 1990. ISBN 951-1-10870-0.
**Eppie Eloranta** on suomalainen media-alan vaikuttaja.

Hän on toiminut mm. Adultan radio- ja televisio-opiston rehtorina, Diges ry:n kehitysjohtajana 
sekä Nicefactory Oy:n toimitusjohtajana. Hänet tunnetaan Nicehouse ja Sooda verkkoyhteisöistä.
Hän on koulutukseltaan laivanrakennusinsinööri (DI), tuottaja sekä viestintä- ja kulttuurialan opettaja.

Eloranta toimi Tieke Tietoyhteiskunnan kehittämiskeskus ry:n toiminnanjohtajana. Hänen toimikautensa alkoi lokakuussa 2007.*selvennä* 

Hänet valittiin vuoden naiseksi 2001.

Eloranta on *Vuosaaren Kokoomuksen* hallituksen jäsen. Valinta tehtiin 10. helmikuuta 2022 pidetyssä kokouksessa.

Lähteet
-------

1. 1 2  STT: Eppie Eloranta Vuoden nainen.  *Kaleva*, 21.4.2001.
2. ↑  Naisia alalla: Eppie Eloranta *Tina 9/2001*.  2001. Tinataan-verkostohanke. Viitattu 13.3.2022.
3. ↑  Poropudas, Timo: Eppie Eloranta vetää tietoyhteiskunnan kehitystä *Ilta-Sanomat*.  19.9.2007. Viitattu 13.3.2022.
4. ↑  Vuosaaren Kokoomuksen valintoja *Vuosaarilehti*. Viitattu 13.3.2022.
Taskulamppu kuuluu selviytymispakkauksen varustukseen.
Paketista poistettu avaruushuopa.
Ranskan armeijan ensiapulaukku.
Punainen hätäsoihtu.
**Selviytymispakkaus** on pakkaus, joka sisältää välineitä hätä- tai onnettomuustilanteen varalle. Selviytymispakkaus kuuluu esimerkiksi sotilaslentokoneiden, pelastusveneiden ja avaruusalusten varustukseen. Myös asumattomilla alueilla työskentelevillä lentäjillä ja metsureilla on usein varusteissaan selviytymispakkaus. Lisäksi esimerkiksi maanjäristysalueella asuville ihmisille suositellaan selviytymispakkauksen hankintaa luonnonkatastrofin varalta.

Selviytymispakkauksen voi sekä koota itse että ostaa valmiina paketteina. Pakkauksia on erikokoisia ja niiden yksityiskohtainen sisältö vaihtelee olosuhteiden mukaan jossa pakkausta on tarkoitus käyttää. Pääpiirteittäin pakkauksessa tulisi olla varusteet ja työkalut, joilla ihmisen on mahdollista suojautua luonnonvoimia vastaan, pysyä lämpimänä ja suorittaa tarvittava ensiapu. Lisäksi pakkauksessa tulisi olla riittävästi ruokaa ja juomaa sekä välineet pelastushenkilökunnan ohjaamiseksi paikalle. Riippumatta olosuhteista, lähes kaikissa selvitytymispakkauksissa on ainakin veitsi (usein linkkuveitsi tai monitoimityökalu), tulitikkuja, ensiapulaukku, päähuivi, kalastusvälineet, ompeluvälineet ja taskulamppu.

Selviytymispakkauksen sisältö
-----------------------------

|  |  |
| --- | --- |
| Suoja ja lämpö
* Avaruushuopa - Voidaan käyttää sekä lämmittelyyn että merkinantoon.
* Hyönteisverkko
* Sadeviitta
* Pieni putkiteltta tai muu suoja
* Köysi tai vahvaa narua
* Sytytin ja sytytyspaloja
* Hattu tai muu päähine
* Villa- tai fleecepaita

Ensiapu ja terveys
* Ensiapulaukku ja sidostarpeita
* Hyttysmyrkkyä
* Saippuaa ja käsidesinfiointiainetta
* WC-paperia
* Terveyssiteitä
* Tarvittavat reseptilääkkeet ja allergialääkkeitä
* Huulirasvaa
* Aurinkovoidetta
* Aurinkolasit

 | Ruoka ja juoma
* Vähintään kolmen päivän annos pullotettua vettä
* Säilykeruokaa joko tölkeissä tai retkeilijöille tarkoitetuissa annospusseissa
* Vedenpuhdistin
* Metalliastia veden keittämistä varten
* Kattila tai muu astia ruuan valmistusta varten
* Vedenpuhdistustabletteja
* Ruokasuolaa
* Kokoontaitettavia astioita veden keräämistä ja kuljetusta varten
* Kalastusvälineet
* Teetä ja purukumia

Muita välineitä
* Pilli ja merkinantopeili
* Hätäsoihtuja
* Linkkuveitsi tai monitoimityökalu
* Veitsenteroitin
* Kokoontaitettava saha
* Ompeluvälineet
* Muovipusseja
* Alumiinifoliota
* Kirves
* Tuliase ja ammuksia *kenen mukaan?*

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Survival kit
**Teun Adrianus van Dijk** (s. 7. toukokuuta 1943 Naaldwijk, Alankomaat) on tekstilingvistiikan, diskurssianalyysin ja kriittisen diskurssianalyysin (CDA) tutkija.

Van Dijk on kehittänyt tekstin käsittelemisen psykologiaa Walter Kintschin kanssa. 1980-luvulta lähtien hänen työnsä CDA:n parissa on keskittynyt erityisesti "symbolisten eliittien" (poliitikkojen, toimittajien, tutkijoiden ja kirjoittajien) harjoittamaan rasismin diskursiiviseen uudelleentuottamiseen. Van Dijk on myös tutkinut uutisia ja ideologian ja kontekstin teorioita. Van Dijk on myös perustanut kuusi kansainvälistä aikakausjulkaisua.

Van Dijk oli diskurssitutkimuksen professori Amsterdamin yliopistossa vuodesta 1968 vuoteen 2004, ja hän on opettanut Barcelonan Pompeu Fabra -yliopistossa vuodesta 1999 lähtien. Van Dijk on luennoinut laajasti ympäri maailmaa, erityisesti latinalaisessa Amerikassa.

Aiheesta muualla
----------------

* Teun A. van Dijkin verkkosivusto

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Tšekki
* Australia
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii
* ORCID
* ResearcherID

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Francisco Flores Pérez** (17. lokakuuta 1959 – 30. tammikuuta  2016) oli elsalvadorilainen poliitikko. Hän toimi El Salvadorin presidenttinä vuosina 1999–2004 ja hän edusti konservatiivista Arenaa. Ennen presidenttiyttä hän toimi kansanedustajana El Salvadorin parlamentissa (esp. *Asamblea Legislativa de El Salvador*), jonka puhemiehenä (esp. *Presidente de la Asamblea Legislativa de El Salvador*) hän toimi vuosina 1997-1998. 

Hänen presidenttikaudelleen oli ominaista läheiset suhteet Yhdysvaltoihin, mukaan lukien Yhdysvaltain dollarin käyttöönotto maan virallisena rahayksikkönä. Presidenttikautensa päätyttyä hän pyrki epäonnistuneesti Amerikan valtioiden järjestön pääsihteeriksi. Presidenttikautensa jälkeen hän oli tutkinnan alla korruptiosyytöksistä.

Hän kuoli aivoverenvuotoon 56-vuotiaana.

Lähteet
-------

1. ↑  El Salvador ex-President Francisco Flores turns himself in
2. ↑  Francisco Flores, Tainted Ex-President of El Salvador, Dies at 56


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Francisco Flores Pérez
Mänkeri.
**Mänkeri** on vanha suomalainen klarinettisoitin. Erityisesti se tunnetaan Länsi-Suomessa, mutta mänkeriä on soitettu myös Pohjois-Pohjanmaalla, Lapissa, osissa Savoa sekä Itä-Uudellamaalla. Mänkerin itäsuomalainen vastine on varsinkin Karjalassa tunnettu liru.

Perinteinen mänkeri on noin 10–30 cm:n pituinen ja se on yleensä valmistettu männystä. Viistoksi muotoiltuun puhalluspäähän on kiinnitetty tuohesta tai katajasta tehty lehdykkä. Putken alapäässä voi olla kiinnitettynä pieni tuohinen äänisuppilo. Mänkereitä on männyn lisäksi valmistettu muun muassa eläinten sääriluista sekä koiranputkesta.

Mänkereitä on olemassa myös sormiaukollisina. Ne ovat aukottomia mänkeitä pidempiä, noin 20–40 senttimetrin mittaisia. Sormiaukkoja on 3–5 kappaletta. Niitä ovat käyttäneet lähinnä paimenet, mutta onnistuneen virityksen omanneita mänkereitä tiedetään käytetyn esimerkiksi tanssimusiikin soittamiseen. 

Soittimen alkuperää ei tunneta varmaksi, mutta sen arvellaan olevan klarinetin kansanomainen jäljitelmä, joita on suuremmissa määrin alettu valmistamaan 1800-luvulla.

Mänkeriä on viime vuosikymmeninä tehnyt tunnetuksi erityisesti vuonna 1984 perustettu The World Mänkeri Orchestra.

Lähteet
-------

* Minna Hokka/Paimensoittimet

### Viitteet

1. ↑  mäntyhuilu; klarinetti; mänkeri *www.finna.fi*. Viitattu 19.9.2020.

Aiheesta muualla
----------------

* The World Mänkeri Orchestran kotisivut
**Epopeus** (m.kreik. Έπωπεύς) oli kreikkalaisessa mytologiassa Poseidonin ja Kanaken poika. Hänen kuolevaisena isänään pidetään Aloeusta. Hänen sisaruksensa olivat Hopleus, Nereus, Aloeus, Triops ja Ifimedeia.[1]

Sikyonin kuningas
-----------------

Koraxin, Sikyonin kuninkaan kuoltua lapsettomana, Epopeus saapui Thessaliasta ja otti vallan itselleen.[2] Toisen kerronnan mukaan jo hänen isänsä Aloeus oli hallinnut maata, joka siihen aikaan tunnettiin Asopiana. Bounoksen, Korintin kuninkaan, kuoltua Epopeus laajensi valtansa myös Korinttiin.[3]

Antiope Sikyonissa
------------------

Epopeus otti luoksensa Antiopen, joka oli hänelle raskaana.[4] Toisen muunnelman mukaan Antiope odotti lasta Zeukselle ja pakeni isäänsä Nykteusta peläten Thebasta Sikyoniin.[5]

Ensimmäisen version mukaan Nykteus ryhtyi tämän seurauksena sotaan Epopeusta vastaan, ja seuranneessa kaksinkamppailussa molemmat haavoittuivat vakavasti. Nykteus palasi takaisin Thebaan, jossa hän pyysi ennen kuolemaansa veljeään Lykosta vapauttamaan Antiope. Epopeus puolestaan rakensi temppelin Pallas Athenelle voiton kunniaksi, mutta laiminlöi haavojensa hoidon ja kuoli. Ennen kuin Lykos ehti taistelemaan Sikyonia vastaan, luovutti Lamedon, Epopeuksen seuraaja, Antiopen takaisin.[2]

Toisen tradition mukaan Nykteus surmasi itsensä häpeästä käskettyään ensin veljeään vapauttamaan tyttärensä. Lykos surmasi Epopeuksen, kukisti Sikyonin ja vei Antiopen mukanaan takaisin Thebaan. Paluumatkan aikana Antiope synnytti kaksoset Amfionin ja Zethoksen, joiden maallinen isä Epopeus oli.[5]

Muuta
-----

Yksi Epopeuksen pojista, Marathon, pakeni Attikaan isänsä väkivaltaisuuden vuoksi, eikä palannut sieltä ennen isänsä kuolemaa. Hänen isänsä hauta sijaitsi kaupungin portilla.[6]

Lähteet
-------

1. ↑  Apollodoros: *Bibliotheke* ('Kirjasto') 1.7.4 (engl. käännös)
2. 1 2  Pausanias: *Periegesis tes Hellados* ('Kreikan kuvaus') 2.6.1–4 (engl. käännös)
3. ↑  Pausanias: *Periegesis tes Hellados* ('Kreikan kuvaus') 2.3.10 (engl. käännös)
4. ↑  Hyginus: *Fabulae* vii–viii (engl. käännös)
5. 1 2  Apollodoros: *Bibliotheke* ('Kirjasto') 3.5.5 (engl. käännös)
6. ↑  Pausanias: *Periegesis tes Hellados* ('Kreikan kuvaus') 2.1.1 (engl. käännös)
Panoraama Campora San Giovannista auringonnousun aikaan *Mirabellin* kylästä nähtynä
**Campora San Giovanni** on noin seitsemäntuhannen asukkaan kylä Amantean kunnassa Calabrian alueella Italian eteläosassa. Se sijaitsee Cosenzan maakunnassa. Kaupunki sijaitsee Tyrrhenanmeren rannalla. Se on levittäytynyt kukkulalle, jolla kasvatetaan viinirypäleitä ja oliiveja, josta on myös näkymät Stromboli-tulivuorelle. Kaupungin talous perustuu suurimmaksi osaksi maatalouteen ja turismiin.

Ainoa huomattava historiallinen nähtävyys on suuri torni, joka on rakennettu 1300-luvulla. Seudun ruokaperinne pohjautuu maataloustuotteisiin ja meren antimiin. Siellä tehdään yksinkertaisia ruokia, monimutkaisia leivonnaisia ja sianlihamakkaraa.

Kylät
-----

|  |  |  |  |  |
| --- | --- | --- | --- | --- |
| * Augurato
* Carratelli
* Cologni
* Cozza
 | * Cuccuvaglia
* Fravitte
* Gallo
* Imbelli
 | * Marano
* Marinella
* Mirabelli
* Oliva
 | * Piana Cavallo
* Piana Mauri
* Principessa
* Ribes
 | * Rubano
* Strìttùrì
* Villanova
 |

Galleria
--------

* U Peshscaru Auguraton lähteessä (Nukkien lähde).*U Peshscaru* Auguraton lähteessä (Nukkien lähde).
* Funtana du Peshcaru (Nukkien lähde) Auguratossa.*Funtana du Peshcaru* (Nukkien lähde) Auguratossa.
* Santas Filomena -kirkko Auguratosa.Santas Filomena -kirkko Auguratosa.

CommonsCommons
Wikimedia Commonsissa on kuvia tai muita tiedostoja aiheesta **Campora San Giovanni**.
**C/2020 F3 (NEOWISE)** oli pohjoisella pallonpuoliskolla paljain silmin nähtävä komeetta vuonna 2020. Suomessa sen näkyvyys rajoittui heinäkuuhun 2020. Se oli kirkkaudeltaan yhtä kirkas kuin Hale-Bopp-komeetta vuosina 1996–1997. Komeetta havaittiin maaliskuussa vuonna 2020. Sen havaitsi Nasan avaruusteleskooppi Wide-field Infrared Survey Explorer, jonka mukaan komeetta myös nimettiin. Komeetta oli tuolloin 250 miljoonan kilometrin päässä Maasta. Lähimpänä maata komeetta oli heinäkuussa 2020, jolloin välimatkaa oli 103 miljoonaa kilometriä.

  

* Neowise ja Golden Gate BridgeNeowise ja Golden Gate Bridge
* Neowise Kroatian Splitistä kuvattunaNeowise Kroatian Splitistä kuvattuna

Lähteet
-------

1. ↑  Wallius, Anniina: Tätä ei ole nähty neljännesvuosisataan: Komeetta kesti Auringon lämmön ja loistaa nyt pohjoisen pallonpuoliskon taivaalla  17.7.2020. YLE. Viitattu 27.7.2020.

Aiheesta muualla
----------------

* Kuvia tai muita tiedostoja aiheesta **C/2020 F3 (NEOWISE)** Wikimedia Commonsissa